stanford-oval/wikipedia huggingface dataset:
בעילה אסורה בהסכמה
הערות שוליים

↑  מיכל אביב, מהי בעילה אסורה בהסכמה ומה העונש על עבירה פלילית זו?, באתר דין – עורכי דין ומידע משפטי בישראל. ‏16/06/2016
↑  סעיף 353 לחוק העונשין
| מיניות האדם |
| --- | --- | --- |
| תופעות פיזיולוגיות | זוויג • עוררות מינית • זקפה • נוזל טרום-שפיכה • סיכוך נרתיקי • אורגזמה (שפיכה נשית / שפיכה גברית) • היריון |  |
| בגרות מינית וחינוך מיני | התבגרות מינית • מניעת הריון • קונדום • מין בטוח • חינוך מיני • טיפול מיני • סרוגייט • מדריך למיניות |  |
| זהות | זהות מגדרית • זהות מינית • נטייה מינית (הומוסקסואליות / ביסקסואליות / לסביות / א-מיניות) • הטרוסקסואליות • אינטרסקס • טיפול המרה • גברים המקיימים יחסי מין עם גברים • נשים המקיימות יחסי מין עם נשים • יחסי מין הומוסקסואליים • יחסי מין לסביים |  |
| מין וחוק | חוק למניעת הטרדה מינית • גיל ההסכמה • הדבקת HIV במזיד‏ • גילוי עריות • מעשה מגונה • חוסר צניעות בציבור • מעשה מגונה בפומבי • אונס • התעללות מינית • ניצול מיני • הטרדה מינית • התנהגות מינית פסולה • אלימות מינית • מעשה סדום • בעילה אסורה בהסכמה • פדופיליה • חטיפת נשים |  |
| סקסולוגיה ותופעות היסטוריות | האבולוציה של הרבייה המינית • היסטוריה של ייצוגים מיניים • מיניות ברומא העתיקה • זנות ביוון העתיקה • זנות ברומא העתיקה • פדרסטיה ביוון העתיקה • המהפכה המינית |  |
| זוגיות וחברה | חיי מין • משיכה מינית • אהבה • מונוגמיה • פוליאמוריה • מין מזדמן • סווינגינג • נישואים • פיקוח ילודה • פאראפיליה • מופקרות • דת ומיניות • התנזרות ממין • הון ארוטי • אתיקה מינית • אובייקטיפיקציה מינית • מתאם אינטימיות • דיבור ארוטי • סלנג מיני |  |
| יחסי מין | מין קבוצתי • מזמוז • אוננות • משחק מקדים • החדרת אצבעות • תנוחות מין • יחסי מין מחוץ לנישואים • יחסי מין ללא נישואים • יחסי מין ללא חדירה • מין אוראלי • מין אנאלי • מציצה עצמית • BDSM • פטיש לכפות רגליים • פטישיזם (סקסולוגיה) • פטיש לכפות ידיים • פוטג'וב • הנדג'וב • אורגיה • גאנג באנג • שלישייה • רביעייה • סייברסקס • שיחה ארוטית • חנק ארוטי • מעגל מאוננים • יחסי מין בפומבי • קשירה • קונילינגוס |  |
| שירותי מין | תעשיית המין • ארוטיקה • פורנוגרפיה • סרט פורנוגרפי • תיירות מין • מוזיאון מין • מועדון מין • מועדון חשפנות • חשפנות • זנות (זנות קטינים / זנות גברית / בית בושת / עבדות מין) • יחסי מין תמורתיים • חנות מין • אביזר מין • בובת מין • מכונת מין • רובוט מיני |  |
הבהרה: המידע בוויקיפדיה נועד להעשרה בלבד ואין לראות בו ייעוץ משפטי.
תקיפת מחשב

תקיפת מחשב היא פעולה של התחברות למחשב ללא הסכמת בעליו, למטרות שונות, ובהן:
לקיחת נתונים ממנו
מחיקת נתונים בו
הפעלתו למטרות של התוקף
לעיתים מותקף מחשב בודד, ולעיתים מדובר בתקיפה סדרתית, של מחשבים רבים בבת אחת.
המודעות לאפשרות קיומן של תקיפות מחשבים הלכה והתפתחה מתחילת שנות ה-70 של המאה העשרים. היכולת לעריכת תקיפות כאלה הלכה ונעשתה נפוצה עם ריבוי המחשבים ועם הידוק הקשר ביניהם, באמצעות העברת קבצים ובאמצעות קווי תקשורת.
תקיפת מחשב היא עבירה פלילית. בישראל עוסק בכך חוק המחשבים, התשנ"ה-1995, הקובע עונשי מאסר על סוגים שונים של תקיפת מחשב.
אירועים בולטים של תקיפות מחשב > פריצות

בשנת 1982 פרצה קבוצה הנקראת כנופיית ה-414 ל-60 מערכות ממוחשבות במוסדות שונים, כולל זו של המעבדה הלאומית לוס אלמוס. האירוע הופיע בכותרת העיתון ניוזוויק (Newsweek) תוך שימוש במילה האקר, מה שנחשב לשימוש הראשון במילה בתקשורת הציבורית.. כתוצאה מכך בית הנבחרים האמריקני כינס שימוע בנושא אבטחת מערכות מידע והעביר מספר חוקים בנושא..
באפריל 2001 שני קראקרים רוסים נפלו לפח שטמנו להם סוכני FBI ששכנעו אותם להגיע לארצות הברית ועצרו אותם. שני הקראקרים הודו ופירטו על תקיפותיהם השונות שבוצעו על בנקים אמריקאים ונידונו למאסרים ממושכים בכלא.
ב-8 במאי 2009 נפרץ משרד הבריאות של מדינת וירג'יניה שבארצות הברית על ידי קראקר. הפורץ הצפין את מסד הנתונים המכיל את פרטיהם של מיליוני אזרחי המדינה ומחק את העותק המקורי שלו במשרד הבריאות כמו גם את הגיבוי. הפורץ הודיע כי ימסור את מפתח ההצפנה בתמורה לכופר של 10 מיליוני דולרים.
"מלחמת הסייבר" - שורה של פריצות לחשבונות בנק, לכרטיסי אשראי, חשבונות פייסבוק, וכן מקרי פריצות והפלת אתרים שקרו במהלך ינואר 2012 בין האקרים סעודים לבין האקרים ישראלים ויהודים לא-ישראליים.
אירועים בולטים של תקיפות מחשב > וירוסים

בשנת 1986 נוצר בפקיסטן וירוס המחשב הראשון, Brain. הווירוס נועד לפגוע ב-Boot sector של דיסקטים "5.25 בנפח 360k.
בשנת 1998 התפרץ וירוס צ'רנוביל, שהיה אחד מהוירוסים ההרסניים ביותר לאותה תקופה. מאמינים שכ-60 מיליון מחשבים נדבקו בווירוס ברחבי העולם, מה שהתבטא בנזקים עסקיים המוערכים בכמיליארד דולר.
ב-26 במרץ 1999 החל להתפשט בעולם וירוס המחשבים מליסה, וגרם נזק מוערך של 375 מיליוני דולרים. וירוס זה היה אחד הווירוסים הראשונים שפעלו כ"תולעת מחשב" שכן הוא הפיץ עצמו באמצעות הודעות דואר אלקטרוני המכילות "צרופה" המתקינה את הווירוס ושולחת אותו הלאה באמצעות הדואר האלקטרוני (ללא אישור המשתמש). יוצר הווירוס, דייוויד סמית, אמריקאי בן 30, נעצר על ידי ה-FBI בדצמבר 1999 בחשד כי הוא זה שכתב את התולעת הראשונה מליסה. הוא אחד האנשים הראשונים שעמדו למשפט על יצירת וירוס מחשב, ונידון ל-20 חודשי מאסר.
במאי 2000 תולעת מחשב הכתובה ב-VBScript יצאה לאוויר העולם והתפשטה במהירות דרך הדואר האלקטרוני תוך שימוש בכותרות המערבות שימוש בהנדסה חברתית שהעניקו לה את שמה: וירוס האהבה (ILOVEYOU באנגלית). מיליוני מחשבים נדבקו בתוך שעות ספורות וניזוקו קשות במה שנחשב לימים כאחת מתקיפות התולעת ההרסניות ביותר שהערכות עלותה נעות החל ממיליארד דולר ועד 9 מיליארד דולר.
בפברואר 2001 קראקר גרמני הוציא את הווירוס "אנה קורניקובה" שהתפשט באמצעות שכנוע המשתמשים לפתוח צרופה מדביקה על ידי שימוש בתמונות של שחקנית הטניס המפורסמת. בכך נפתח דור חדש של וירוסים המתפשטים באמצעות צרופות ומכתבי דואר אלקטרוני מפתים. הווירוס הוזכר גם בסדרה "חברים"
דצמבר 2001 חמישה נערים מנהריה הפיצו את הוירוס Goner אשר נחשב לאחד הווירוסים החמורים עד אז והפך לווירוס המחשבים הנפוץ ביותר באותה עת. וירוס זה פגע בין היתר במחשבי המרכז הבינתחומי הרצליה ונאס"א.
בינואר 2003 תולעת מחשב בשם Sapphire הפכה לתולעת המחשב המהירה בעולם: מרגע יציאת התולעת לאינטרנט, היא הדביקה למעלה מ-90 אחוז מהשרתים הפגיעים בתוך כ-10 דקות.
באפריל 2003 וירוס התולעת Sasser ניצל פירצת Buffer Overflow ברכיב של מערכת ההפעלה חלונות כדי להתפשט ברשת במהירות. היא גרמה נזקים לחברות גדולות כגון גולדמן סאקס, סוכנות הידיעות הצרפתית, חברות תעופה ואף רשות הדואר הטאיוואנית.
באוגוסט 2003 הגיח לאוויר העולם וירוס חדש: בלאסטר, שפעולתו התמקדה בזיהוי פעילות אינטרנט ובעקבות כך השבתת רכיב מערכת, פגע במיליוני מחשבים ברחבי העולם בתוך יומיים מהפצתו. פחות משלושה שבועות אחרי גילוי התולעת, בוצע מעצר בהופקינס שבמדינת מינסוטה, ארצות הברית. העצור, ג'ייסון לי פירסון, צעיר בן 18 נעצר באשמת יצירת גרסה B של התולעת. הוא הודה באשמה ונידון לתקופת מאסר של 18 חודשים בינואר 2005.
ב-2 בפברואר 2006 וירוס שהצליח לחדור למחשב המחובר לרשת של הבורסה לניירות ערך של מוסקבה מביא לניתוקה מהרשת עד לאיתור המחשב המודבק ובידודו.
בינואר 2009 התולעת קונפיקר מתפשטת למיליוני מחשבים ברחבי העולם באמצעות שימוש בפרצת אבטחה שחודשיים לפני כן מיקרוסופט שחררה לה טלאי תוכנה. הקונפיקר הופך במהירות לאחד הווירוסים המזיקים בתולדות המחשוב האישי ומשווים את נזקיו לאלו של התולעת SQL Slammer משנת 2003, MyDoom (המוכר גם כ- Novag) משנת 2004, ונזקים גבוהים מאשר גרמו Sobig, Klez ו-Ms-Blaster.
אירועים בולטים של תקיפות מחשב > התקפת מניעת שירות

באוגוסט 2000 וירוס מחשבים הצליח לפגוע לראשונה בטלפונים סלולריים ביפן וגרם לקריסת מרכזיות החירום במדינה על ידי התקפת מניעת שירות. הווירוס נשלח בהודעת דואר אלקטרוני שגרמה לטלפונים לחייג עצמאית אל מוקדי החירום.
ב-2001 חברת מיקרוסופט הפכה לקורבן המפורסם ביותר של סוג חדש של התקפת מניעת שירות על שרתי DNS כאשר נמנע ממשתמשים לתרגם את כתובות אתרי החברה מ-DNS ל-כתובת IP.
ב-28 באפריל-17 במאי 2007 אסטוניה ספגה התקפת מניעת שירות מהגדולות שנראו אי פעם, שהשביתה את כלכלתה לפרק זמן של כשלושה שבועות.. התקיפה יוחסה לארגוני פשיעה רוסיים.
ב-13 ביוני 2007, במהלך מבצע של ה-FBI, אותרו למעלה ממיליון מחשבים שהיו שייכים לרשת בוטים (botnet)
אירועים בולטים של תקיפות מחשב > סוס טרויאני

במאי 2005 נחשפה בישראל פרשת הסוס הטרויאני, פרשיית ריגול באמצעות סוס טרויאני שבין קורבנותיה היו חברות מובילות בישראל. עונשי מאסר וקנסות הוטלו על המעורבים בפרשה.
ב-5 באוקטובר 2008 עשרות אלפי אתרים בעולם נפרצו והושתל בהם קוד זדוני הגורם להתקנת סוס טרויאני. בין האתרים הנפרצים גם אתרים ישראלים כגון אתר רפא"ל ואתר התעשייה האווירית. התקיפה נחשפה בישראל על ידי חברת אלאדין.
ב-4 בנובמבר 2008 חברת RSA דיווחה כי חשפה סוס טרויאני העונה לשם Sinowal שהיה פעיל משנת 2006 מבלי שנחשף. הפעלת הסוס מיוחסת לארגון הפשע הרוסי - Russian Business Network (ר"ת RBN). באמצעות רישום הקשות הסוס אסף מידע רגיש על למעלה מ-500,000 חשבונות בנק וסיסמאות.
הערות שוליים

↑  The 414 Gang Strikes Again, Aug 29 1983, Time magazine
↑  Beware: Hackers at play, Newsweek, September 5, 1983, pp. 42-46,48
↑  David Bailey, "Attacks on Computers: Congressional Hearings and Pending Legislation," sp, p. 180, 1984 IEEE Symposium on Security and Privacy, 1984.
↑  FBI sting snares top Russian crackers, The Register
↑  Viriginia Health database compromised, hackers asking for ransom, Releaselog
1 2  יובל דרור, תוכנות באינטרנט מאפשרות גם לחסרי ידע בתכנות לפתח וירוסים, באתר הארץ, 10 בדצמבר 2001
↑  סוכנויות הידיעות, יוצר וירוס המחשבים "מליסה" נידון ל-20 חודשי מאסר, באתר TheMarker‏, 1 במאי 2002
↑  אטילה שומפלבי וגל מור, נערים מהצפון הפיצו את וירוס המחשבים הנפוץ בעולם, באתר ynet, 8 בדצמבר 2001
↑  איתי רפופורט וגל מור, כתב אישום נגד מפיצי הווירוס Goner, באתר ynet, 5 באוגוסט 2002
↑  The Spread of the Sapphire/Slammer Worm, CAIDA
↑  Computer virus fells Russian stock exchange, NewScientist>
↑  John Markoff,‏ Worm Infects Millions of Computers Worldwide, באתר עיתון הניו יורק טיימס, 22 בינואר 2009
↑  לראשונה: וירוס מחשב הצליח לחדור לטלפונים סלולריים, באתר וואלה, 13 באוגוסט 2000
↑  Estonia recovers from massive denial-of-service attack,, NetworkWorld.com
↑  צמרת פרנט, המאפיה הרוסית של האינטרנט, באתר כלכליסט, 18 ביוני 2008
↑  )http://www.networkworld.com/community/node/16193 FBI: Operation Bot Roast finds over 1 million botnet victims], NetworkWorld.com
↑  צמרת פרנט, אתרי רפא"ל והתעשייה האווירית נפרצו, באתר כלכליסט, 5 באוקטובר 2008
↑  צמרת פרנט, מאות אלפי פרטי חשבונות בנק נגנבו על ידי תוכנת סוס טרויאני, באתר כלכליסט, 4 בנובמבר 2008
מרי רוברטס ריינהרט

| --- | --- |

 לידה:  12 באוגוסט 1876 פיטסבורג, ארצות הברית 
 פטירה:  22 בספטמבר 1958 (בגיל 82) ניו יורק, ארצות הברית 
 מדינה:  ארצות הברית 
 מקום קבורה:  בית הקברות הלאומי ארלינגטון 
 השכלה:  UPMC Shadyside School of Nursing 
 פרסים והוקרה:  פרס אדגר (1954) 
 
מרי רוברטס ריינהרט (באנגלית: Mary Roberts Rinehart 12 באוגוסט 1876 - 22 בספטמבר 1958) הייתה סופרת אמריקאית, היא מכונה לעיתים קרובות אגאתה כריסטי האמריקאית. ריינהרט פרסמה את רומן המסתורין הראשון שלה "גרם המדרגות המעגלי" ב-1908, שהציג את צורת הכתיבה "אילו ידעתי", צורת הכתיבה שבה הדמות הראשית מגלה בסוף הספר פרט אחד שמחבר את כל הספר ועוזר לפתרון התעלומה. ריינהארט נחשבת גם למתחילת הנרטיב "הבאטלר עשה את זה" ברומן שלה "הדלת" (1930), אף על פי שהביטוי המדויק אינו מופיע ביצירתה.
חייה האישיים

ריינהרט נולדה בשם מרי אלה רוברטס באלגני סיטי, פנסילבניה. אחותה הצעירה, אוליב לואיז, זכתה להכרה כמחברת ספרי ילדים וכבעלת טור בעיתון. היא למדה בבתי ספר ציבוריים וסיימה את לימודיה בגיל 16, ואז נרשמה לבית הספר להכשרה לאחיות בבית החולים ההומאופתי בפיטסבורג, שם סיימה את לימודיה ב-1896. היא תיארה את החוויה כ"כל הטרגדיה של העולם תחת קורת גג אחת". לאחר סיום הלימודים, היא נישאה לסטנלי מרשל ריינהארט (1867–1932), רופא שפגשה שם. נולדו להם שלושה בנים: סטנלי ג'וניור, אלן ופרדריק.
במהלך מפולת הבורסה של 1903, בני הזוג איבדו את חסכונותיהם, מה שהמריץ את מאמצי הכתיבה של ריינהארט כדרך להבטיח הכנסה. היא הייתה בת 27 באותה שנה, וכתבה 45 סיפורים קצרים. ב-1907 היא כתבה את "המדרגות העגולות", הרומן שבזכותו היא קיבלה תהילה לאומית.
ריינהרט הייתה הרפתקנית ועבדה ככתבת מלחמה ב-The Saturday Evening Post בחזית הבלגית במהלך מלחמת העולם הראשונה. במהלך שהותה בבלגיה, היא ראיינה את אלברט הראשון מלך בלגיה, וינסטון צ'רצ'יל ראש ממשלת אנגליה ומרי מטק מלכת אנגליה, וכתבה על אלה האחרונים "היום אחר הצהריים אני אמורה להיות מוצגת בפני מלכת אנגליה. אני אמורה להגיד 'הוד מלכותך'", בפעם הראשונה!"  ריינהרט עבדה באירופה בשנת 1918 כדי לדווח על התפתחויות המלחמה בעיתון והייתה בפריז כשנחתם הסכם שביתת נשק.
ריינהרט חלתה בסרטן השד, ובסופו של דבר היא עברה כריתת שד. את החוויה שהיא עברה כחולת סרטן, היא פרסמה בספר, בתקופה שבה הנושא הזה לא דובר בציבור. הראיון "היה לי סרטן" פורסם בגיליון 1947 של Ladies' Home Journal ובו ריינהרט עודדה נשים לעבור בדיקות שד.
ריינהרט קיבלה פרס מיוחד של סופרי מסתורין של אמריקה שנה לאחר שפרסמה את הרומן האחרון שלה, וכן קיבלה דוקטור לשם כבוד בספרות מאוניברסיטת ג'ורג' וושינגטון שבוושינגטון הבירה. ב-9 בנובמבר 1956 הופיעה ריינהארט בתוכנית הראיונות "אדם לאדם". היא מתה בגיל 82 בדירתה בפארק אווניו 630 בניו יורק.
כתיבה

ריינהרט כתבה מאות סיפורים קצרים, שירים, ספרי מסע ומאמרים. רבים מסיפוריה הקצרים, ספריה ומחזותיה הפכו לסרטים מאוחר יותר, כגון "באב: תת-דב" (1917), "העטלף (1926), "לחישות העטלף" (1930), "מיס פינקרטון" (1932), ו"העטלף" (גרסה מחודשת משנת 1959). הרומן "גרם המדרגות המעגלי" הותאם לראשונה לסרט אילם ב-1915, ואחר כך כפרק בתוכנית הטלוויזיה !Climax בשנת 1956. בשנת 1933 הוציאה חברת התקליטים RCA Victor את "The Bat" בתור ספר מוקלט. היא הייתה שותפה לכתיבת המחזה "העטלף" משנת 1920 שעובד מאוחר יותר לסרט "לוחשת העטלף" משנת 1930. האחרון השפיע על בוב קיין ביצירת האיקונוגרפיה של באטמן.
בעוד שרבים מספריה היו רבי מכר, המבקרים העריכו ביותר את תעלומות הרצח שלה. ריינהרט, ב"גרם המדרגות המעגלי" (1908), זוכה להמצאת אסכולת "אילו ידעתי" לכתיבת מסתורין. ב"המדרגות המעגליות" ספונסרית בגיל העמידה משוכנעת על ידי אחיינה לשכור בית כפרי לקיץ. השלישייה העדינה ושוחרת השלום נקלעת לסדרה של פשעים שנפתרים בעזרת הדודה. צורת הכתיבה "אילו ידעתי" היא נרטיב שבו הדמות הראשית (לרוב אישה) מגלה בסוף הספר פרט אחד שמחבר את כל הספר ועוזר לפתרון התעלומה.
הביטוי "הבאטלר עשה את זה" הגיע מספרה של ריינהרט "הדלת", שבו הבאטלר הרג מישהו. אף על פי שהביטוי הזה לא הופיע בדיוק בספר. טים קלי הפך את ספרה של ריינהרט למחזמר, "הבאטלר עשה את זה, בשיר".
ריינהט פרסמה את רומנה "הגבר עם השיזוף הקל" שגם הוא תרם לתהילתה. ריינהרט פרסמה בממוצע ספר בשנה. היא גם כתבה סדרה ארוכה של סיפורי קומיקס בנוגע ללטיטה (טיש) קרברי שפורסם ב-Satherty Evening Post במשך מספר שנים. מאוחר יותר הקומיקס הפך לסדרת ספרים שספרו הראשון נקראה ההרפתקאות מדהימות של לטיטה קרברי בשנת 1911.
לאחר שכתבה ספרות בדיונית במשך שנים, ריינהרט התחילה לעבוד בתור כתבת בתקופת מלחמת העולם הראשונה במילוי תפקידם של הגברים שהיו במלחמה. בזמן הזה היא ראיינה הרבה דמויות היסטוריות, כולל אלברט הראשון מבלגיה (מלך בלגיה), וינסטון צ'רצ'יל ומרי מטק. אחר כך היא חזרה לכתיבת הספרים ואפילו התחילה לכתוב מחזות. אף על פי שהיא זכורה מאוד בזכות מחזותיה שבעה ימים (1909) והעטלף (1920), ריינהארט תמיד תיזכר בעיקר בזכות רומני המסתורין שלה, שסללו את הדרך לדור הנוכחי של סופרי המסתורין.
היא כתבה אוטוביוגרפיה, "הסיפור שלי", ב-1931, שנערכה מחדש ב-1948. בתקופת הכתיבה שלה נאמר[דרוש מקור] כי ריינהארט הייתה מוכשרת אפילו יותר מיריבתה, אגתה כריסטי הגדולה. עד למותה של ריינהרט, מ-10 מיליון עותקים של ספריה נמכרו.
הערות שוליים

1 2  Keating, H.R.F., The Bedside Companion to Crime. New York: Mysterious Press, 1989.
↑  "Mary Roberts Rinehart Nature Park". mrrnaturepark.org. Archived from the original on November 3, 2013.
↑  MacLeod, Charlotte (1994). "Chapter 20: On Active Duty". Had She But Known: A Biography of Mary Roberts Rinehart. New York: Mysterious Press.
↑  Rinehart, Mary. "World War I Notebook – Note Pad with Cover Missing" (PDF). Special Collections Department, University of Pittsburgh. Retrieved October 22, 2013.
↑  Doolittle, Alice. "Mary Roberts Rinehart Papers Finding Aid". Special Collections, University of Pittsburgh. Retrieved April 1, 2013.
↑  Person to Person Episode #4.9 (TV Episode 1956)"
↑  Roseman, Mill et al. Detectionary. New York: Overlook Press, 1971.
↑  "The Straight Dope: In whodunits, "the butler did it." Who did it first?". straightdope.com. September 26, 2003.
↑  Nate Pedersen, "Why do we think the butler did it?", The Guardian, 9 Dec 2010
| --- | --- |
בקרת זהויות :  NLI: 987007273528605171  PLWABN: 9810550306905606  BIBSYS: 90247294  BNE: XX1089084  BnF: cb11922009v (data)  CANTIC: a10213430  CiNii: DA09563567  FNZA: 14077  GND: 119204002  ICCU: CFIV112942  ISNI: 0000 0001 2122 9662  LCCN: n78078535  LNB: 000183898  NDL: 00454250  NKC: xx0006312  NLA: 35453377  NLG: 108876  NLK: KAC201772514  NTA: 070890919  RERO: 02-A003747680  SELIBR: 87080  SNAC: w6bz6h93  SUDOC: 027100820  Trove: 958375  VIAF: 19683443   WorldCat (עם VIAF): 19683443 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מרי רוברטס ריינהרט".
הובוקן

ערך זה עוסק בעיר בניו ג'רזי. אם התכוונתם למשמעות אחרת, ראו .
| --- | --- |
סמל הובוקןסמל הובוקן

הובוקן ממבט על
 מדינה:  ארצות הברית ארצות הברית
 מדינה:  ניו ג'רזי ניו ג'רזי
 מחוז:  הדסון
 ראש העיר:  רבי בהלה
 שפה רשמית:  אנגלית 
 תאריך ייסוד:  9 באפריל 1849 
 שטח:  5.1 קמ"ר
 גובה:  9 מטרים
 אוכלוסייה:  ‏
  ‑ בעיר:  60,419 (1 באפריל 2020)
 קואורדינטות:  40°44′33″N 74°01′43″W﻿ / ﻿40.74250°N 74.02861°W﻿ / 40.74250; -74.02861
 אזור זמן:  UTC -5
 www.hobokennj.org
  מפת מיקום  מפה מפורטת   (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה הובוקן(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה הובוקן(למפת ניו ג'רזי רגילה) טרנטון ניוארק ג'רזי סיטי פטרסון לייקווד טומס ריבר קמדן ויינלנד פרסיפני-טרוי הילס אטלנטיק סיטי ניו יורק פנסילבניה דלאוור האוקיינוס האטלנטיהובוקן(למפת ניו ג'רזי מוגדלת) טרנטון ניוארק ג'רזי סיטי פטרסון לייקווד טומס ריבר קמדן ויינלנד פרסיפני-טרוי הילס אטלנטיק סיטי ניו יורק פנסילבניה דלאוור האוקיינוס האטלנטיהובוקן    העיר הובוקן בתוך מחוז הדסון, במדינת ניו ג'רזי tabBackground:;tabBorder:#aaa;defaultTab:0;
 
פארק פרנק סינטרה בהובוקן. ברקע נשקף נוף העיר ניו יורק ובניין אמפייר סטייט
בניין העירייה של הובוקן
קאסל פוינט
הובוקן (באנגלית: Hoboken) היא עיר במחוז הדסון, במדינת ניו ג'רזי שבארצות הברית, השוכנת על גדתו המערבית של נהר ההדסון. העיר היא חלק ממטרופולין ניו יורק ונכון לשנת 2022 התגוררו בה כ-58,000 תושבים.
במאות ה-17 וה-18 היה השטח שעליו שוכנת הובוקן בבעלות פרטית, תחילה של הולנדים ולאחר מכן של אנגלים. לקראת אמצע המאה ה-19 התפתחה הובוקן ליישוב עצמאי ולאחר מכן לעיר. מיקומה על גדת נהר ההדסון הביא אותה להיות עיר נמל ותעשייה משגשגת. אך עם מעבר ייצור הספינות אל מעבר לים ומעבר התעשייה אל המרחבים הכפריים הורע מצבה של העיר. משבר זה הסתיים עם כניסתם של משקיעים והגירה אל העיר, בשל קרבתה של העיר אל ניו יורק והמחיה במחירים נמוכים יותר מבניו יורק עצמה.
הובוקן מכונה גם בשם "מולדת כדור הבסיס", משום שבעיר שוחק המשחק הראשון של כדור בסיס בארצות הברית אשר תועד רשמית. נוסף על כך, היא גם עיר הולדתו של הזמר פרנק סינטרה, ועל שמו נקראים בעיר מספר אתרים, לרבות פארק פרנק סינטרה.
מקור השם

קיימות מספר סברות למקור השם הובוקן. לפי הסברה הראשונה, מקור השם הובוקן הוא בבני לנאפי, שהתייחסו לאזור שבו נמצאת הובוקן כ"ארץ המקטרת" – ובשפת הילידים "הופוגן הקינג" – ככל הנראה בשל סלעים המכילים את המינרלים סטיאטיט או סרפנטין שנחצבו שם לצורך יצירת מקטרות. ההולנדים שהתיישבו בהולנד החדשה קראו למקום Hoebuck – גדה גבוהה.
לפי סברה אחרת, שמה של העיר לקוח משם הכפר הפלמי הובוקן, אשר לימים הפך למחוז בעיר אנטוורפן, ומקור שמו הוא Hooghe Buechen או Hoge Beuken (בהולנדית תיכונה: עצי אשור גבוהים). לפי סברה שלישית, העיר נקראת על שמה של משפחת ואן הובוקן, משפחה בעלת אחוזה מהמאה ה-17 ברוטרדם.
היסטוריה > הובוקן בתקופת הקולוניאלית

לפני הגעת האירופאים לאזור הובוקן, שימש האזור את בני האקנסאק האינדיאנים, קבוצה בשבטי לנאפי, כאתר עונתי להקמת מחנה, שבו חצבו סרפנטין ליצירת מקטרות.
מאוחר יותר, במסגרת ההתיישבות ההולנדית בצפון אמריקה במאה ה-17, נכלל האזור שבו שוכנת הובוקן בשטחה של פבוניה, שטח יישוב בגדה המערבית של נהר ההדסון, אשר בשנת 1630 נקנה מהאינדיאנים וניתן למיכאל פאו, ראש עיריית אמסטרדם ומנהל חברת הודו המערבית ההולנדית, מטעם החברה כפטרונות. משלא הצליח פאו ליישב את הקרקע, הוא אולץ להחזירה לחברה, והשטח נמכר בשלב מאוחר יותר להנדריק ואן וורסט, שהחכיר את חלקו לאיכר בשם ארט ואן פוטן. בשנת 1643, צפונית למקום שעליו שוכנת כיום קאסל פוינט, בנה ואן פוטן בית ומבשלה, הראשונה בצפון אמריקה. ואן פוטן נהרג בסדרת התקפות ופעולות תגמול שהתחוללו בין ההולנדים לאינדיאנים, אשר כתוצאה ממנה הונחו כל תושבי פבוניה לחזור לניו אמסטרדם.
בשנת 1664 כבשו האנגלים את ניו אמסטרדם, וכעשר שנים מאוחר יותר הפך האזור שעליו שוכנת הובוקן לחלק ממחוז ברגן שבמזרח ג'רזי. לימים, נהייתה הקרקע בבעלותו של ויליאם בייארד, אשר תמך בבריטים במלחמתם כנגד המושבות, עת ראה שהבריטים כובשים את ניו יורק. בסיום המלחמה הוחרם רכושו של בייארד על ידי הממשלה המהפכנית של ניו ג'רזי, ובשנת 1784 נמכרה "החווה של ויליאם בייארד בהובוק" ("William Bayard's farm at Hoebuck") במכירה פומבית לקולונל ג'ון סטיבנס תמורת 18,360 ליש"ט, אז הוחל לקרוא בשם הובוקן.
היסטוריה > הפיכתה לעיר

בתחילת המאה ה-19 פיתח סטיבנס את אזור החוף של הובוקן כאתר נופש לתושבי מנהטן. היה זה מקור הכנסה רווחי, שייתכן ששימש למימון המצאותיו. בשנת 1811 החל סטיבנס להפעיל את אונייתו, ג'וליאנה, המעבורת מונעת הקיטור הראשונה בעולם, אשר שטה בין מנהטן להובוקן. לפני מותו בשנת 1838, ייסד סטיבנס את חברת Hoboken Land Improvement Company, אשר במהלך המחצית השנייה של המאה ה-19 סללה רשת רחובות ומגרשים, בנתה בתי דיור ופיתחה אתרי ייצור. באופן כללי, בתי הדיור היו שורות בתי אבן בני 3–5 קומות, אשר חלקם עודם עומדים על תלם.
בשנת 1840 עברה הובוקן ממחוז ברגן למחוז הדסון. תשע שנים מאוחר יותר, ב-9 באפריל 1849, הפכה הובוקן ליישוב עצמאי (מעין מועצה מקומית), עת הופרדה מנורת' ברגן. בשנים שלאחר מכן גדלה אוכלוסיית הובוקן, ובעקבות משאל שנערך בקרב התושבים ב-29 במרץ 1855, הפכה הובוקן לעיר. בבחירות הראשונות שנערכו לראשות העירייה נבחר לתפקיד קורניליוס ו' קליקנר. ב-15 במרץ 1859 הופרדו החלקים הצפוניים של הובוקן מהעיר, ויחד עם חלקים מנורת' ברגן יצרו את העיירה ויהוקן.
היסטוריה > התבססותה כעיר נמל ותעשייה

לקראת סוף המאה ה-19 הפכו חברות ספנות רבות את הובוקן לנמלן. במקביל, נבנה מסוף רכבת סמוך לקו המים על ידי חברת הרכבות Delaware, Lackawanna & Western Railroad. באותה תקופה התיישבו מהגרים גרמנים רבים בעיר, בין היתר בשל היותה נמל יעד מרכזי של חברת הספנות הגרמנית Hamburg America Line, והפכו לאחת האוכלוסיות הבולטות בה. נוסף על התעשייה העיקרית בעיר של בניין האוניות, בשנת 1884 הוקם בעיר בית חרושת של חברת מכשירי הכתיבה Keuffel and Esser. כמו כן, בעשור הראשון של המאה ה-20, חברות גדולות רבות, כדוגמת מקסוול האוס וליפטון, פתחו מפעלים בעיר.
כאשר הצטרפה ארצות הברית למלחמת העולם הראשונה, הופקעו מזחיה של Hamburg America Line. השליטה הפדרלית על הנמל, בשילוב עם רגשות אנטי-גרמניים, הובילו להנהגת ממשל צבאי על חלק מהעיר ולגירושם של גרמנים רבים לאליס איילנד. במהלך המלחמה הייתה הובוקן לנקודת יציאה עבור יותר משלושה מיליון חיילים. תקוותם של החיילים לשיבה מהירה נוסחה בסיסמתו של ג'ון פרשינג: "גן עדן, גיהנום, או הובוקן... עד חג המולד".
לאחר המלחמה הפכו האיטלקים, רובם במקור מהעיר האדריאטית מולפטה, לקבוצה האתנית הגדולה ביותר בעיר, וזאת במקביל לנוכחות הבולטת של האירים. בתקופת השפל הגדול, המשרות במספנות ובבתי החרושת היו פנויות והבתים המשותפים היו מלאים. שתי המנהרות, הולנד ולינקולן הושלמו ב-1927 וב-1937 (בהתאמה), דבר שאפשר תנועת רכב קלה יותר בין ניו ג'רזי לניו יורק.
מלחמת העולם השנייה הזניקה את הובוקן קדימה, שכן תעשיות רבות בעיר היו הכרחיות למאמץ המלחמתי. בעוד שהגברים יצאו להילחם, יותר ויותר נשים הועסקו בבתי החרושת. בשנות ה-50 של המאה ה-20 נסובה הכלכלה עדיין סביב התעשיות הגדולות שהיו בהובוקן, והחברות לא רצו לפתח תשתיות במקומות אחרים. כמו כן, השכר היה גבוה ואיגודי העובדים היו חזקים, דבר שנתן השראה לצילום הסרט "חופי הכרך" בעיר.
היסטוריה > משבר כלכלי

בשנות ה-60 של המאה ה-20 החל מצבה של העיר להידרדר: בתים שנבנו בתחילת המאה הפכו לצפופים ונראו מוזנחים, בניית האוניות הייתה זולה יותר מעבר לים ומפעלים בני קומה אחת המתפרשים על פני שטח רב הפכו את הייצור וההפצה לחסכוניים, יותר מאשר מבני לבנים ישנים ברחובות עירוניים צפופים. העיר נראתה בעיצומו של משבר כאשר המפעלים חיפשו מקומות רחבי ידיים לעבור אליהם, מתקנים גדולים יותר במפרץ ניוארק תפסו את מקומם של רציפי הובוקן ומטוסים ורכב היו לאמצעי תובלה פנים-אמריקאיים מועדפים יותר מאשר רכבות ואוניות. תושבים רבים בהובוקן עברו לפרברים קרובים במחוזות ברגן ופסאיק וערך הנדל"ן ירד. כמו ערים נוספות בניו ג'רזי, הפכה הובוקן מעיר נמל תוססת לעיר חלשה.
אך למרות המצב הקשה, הובוקן לא ננטשה כליל. בניסיון לייצב את העיר, נהרסו שכונות עוני ובמקומן נבנו יחידות דיור מסובסדות לבעלי הכנסה ממוצעת. מהגרים חדשים, בעיקר פוארטו ריקנים, פתחו בתי עסק ומילאו את יחידות הדיור, וכמו כן, בעיר נשארו תושבים ותיקים ששמרו אמונים לעיר.